Pridi Banomyong

Pridi Banomyong (Thai: ปรีดี พนมยงค์) var en thailandsk politiker og professor. Han studerte jus i Paris. Han tok ledelsen i landet etter revolusjonen i 1932, som ble utført av en liten klikk av sivile og militære tjenestemenn kalt Khana Ratsadon (norsk: Folkepartiet) på bakgrunn av utstrakt sosial misnøye. Han ledet den sivile faksjonen av Khana Ratsadon, og utarbeidet et forslag til ny forfatning for Thailand, som skulle begrense kongemakten i landet. Under andre verdenskrig var han uenig i den pro-japanske politikken som Thailand førte, og benyttet sin stilling som formynder for kong Ananda Mahidol til i hemmelighet å søke kontakt med de allierte. Han var statsminister i Thailand fra 24. mars til 23. august 1946. I 1948 flyktet han til Kina, der han levde i eksil i 30 år.

Pridi grunnla Thammasat-universitetet, og er kjent som det thailandske demokratiets far. Hundreårsdagen for hans fødsel ble feiret av UNESCO i 2000.

Referanser

Litteratur 
 
 

Thailandske politikere
Personer fra provinsen Ayutthaya